Komisijos sprendimas
2002 m. vasario 19 d.
dėl minimalių reikalavimų pagal Europos Parlamento ir Tarybos direktyvos 2000/53/EB 5 straipsnio 3 dalies nuostatas išduodamiems eksploatuoti netinkamų transporto priemonių sunaikinimo pažymėjimams
(pranešta dokumentu Nr. C(2002) 518)
(tekstas svarbus EEE)
(2002/151/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2000 m. rugsėjo 18 d. Europos Parlamento ir Tarybos direktyvą 2000/53/EB dėl eksploatuoti netinkamų transporto priemonių [1], ypač į jo 5 straipsnio 5 dalį ir 11 straipsnio 4 dalį,
kadangi:
(1) Direktyvoje 2000/53/EB nustatyta, kad išregistruoti transporto priemones galima tik pateikus sunaikinimo pažymėjimą.
(2) Siekiant vienų valstybių narių kompetentingų institucijų išduotų sunaikinimo pažymėjimų pripažinimo ir priėmimo kitų valstybių narių kompetentingose institucijose, Direktyvoje 2000/53/EB reikalaujama, kad Komisija nustatytų minimalius sunaikinimo pažymėjimams taikomus reikalavimus.
(3) Minimaliais reikalavimais siekiama suteikti tikrumo dėl apdorojimo įmonės, kompetentingos institucijos, transporto priemonės savininko bei informacijos apie transporto priemonę punktų skaičiaus tapatumo ir išsamios informacijos apie juos.
(4) Šiame sprendime numatytos priemonės atitinka pagal Tarybos direktyvos 75/442/EEB [2] 18 straipsnį įsteigto komiteto nuomonę,
PRIĖMĖ ŠĮ SPRENDIMĄ:
1 straipsnis
Remiantis Direktyvos 2000/53/EB 5 straipsnio 3 dalies nuostatomis išduotame sunaikinimo pažymėjime pateikiama bent jau šio sprendimo priede nurodyta informacija.
2 straipsnis
Šis sprendimas skirtas valstybėms narėms.
Priimta Briuselyje, 2002 m. vasario 19 d.